BASES DO CONCURSO DE MAIOS A CELEBRAR O 1 DE MAIO
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 26/03/2018)

De conformidade co disposto na Resolución de Alcaldía de data 21 de marzo de 2018, fanse públicas as “BASES QUE REXERÁN A TRADICIONAL FESTA DOS MAIOS DE CALDAS DE REIS A CELEBRAR O 1 DE MAIO”. O Concello de Caldas de Reis, co fin de preservar o patrimonio cultural e fomentar o interese polas actividades culturais tradicionais, establece as bases que rexerán a tradicional “FESTA DOS MAIOS”: 1. A Festa dos Maios celebrarase o día 1 de maio ás 12 horas, no lugar de A Praza das Palmeiras.2. Poderán participar tódalas asociacións culturais, colexios, grupos, colectivos veciñais, entidades e persoas que o desexen.3. Por cada maio haberá un mínimo de catro participantes, sen límite de idade, que interpretarán unha copla orixinal con temática libre, quedando excluídas as letras de carácter ofensivo contra a dignidade das persoas.4. Para participar no concurso, presentarase no lugar un maio elaborado cunha estrutura de madeira, e engalanado con materiais tradicionais: sacos de esparto, musgo, arpilleira, xestas, flores silvestres, ovos, fiuncho, froitas, etc.5. Os maios e os participantes deberán estar expostos no lugar do concurso trinta minutos antes da hora de comenzo, alí deberán cubrir unha ficha de inscrición na que constará o nome do maio, o nome dos participantes, e no caso de que tódolos participantes sexan menores de idade, terán que presentar o nome e DNI dun representante maior de idade. Así mesmo, deberán presentar ó xurado cinco copias da letra das coplas que van interpretar.6. No apartado de coplas, o xurado terá en conta a retranca, o inxenio e o ritmo, e serán penalizadas as copias de coplas de anos anteriores.7. No apartado de interpretación terase en conta o vestiario, a posta en escena, a sincronización e a afinación das voces, así como o acompañamento con paus, pandeiros, etc., e o uso de prendas que estean de acordo con modelo tradicional.8. O xurado estará presidido pola Concelleira de Cultura do Concello, e estará integrado por un número total de membros entre tres e cinco, nomeados entre representantes das asociacións e entidades representantes da vila.9. Establécense tres premios de 150 euros cada un deles: 10. O xurado pode declarar deserto algún dos premios ou outorgar máis dun premio ao mesmo maio. Así mesmo calquera dúbida na interpretación destas bases será resolto polo xurado durante o acto, sendo a súa decisión inapelable.11. Tódolos maios participantes que non acaden algún dos premios do apartado 5, recibirán un premio por participar de 50 euros. Si o número de maios participantes e non premiados conforme a Base 9 fose superior a dez, o importe do premio por participación será o resultante de dividir 500 € entre o número de participantes.12. O día do concurso entregarase un xustificante do premio, que terá que ser remitido totalmente cuberto ao Concello, para proceder ao pago mediante transferencia bancaria. O nome do responsable deberá coincidir cos datos dun dos titulares da conta bancaria. A entrega dos xustificantes dos premios no Concello, deberá facerse antes de 30 días naturais, contados a partir do día do concurso. De non cumprir este prazo, entenderase a renuncia a dito premio.13. Conforme a normativa vixente, o Concello de Caldas remitirá a Axencia Estatal da administración tributaria, aquela información relativa as subvencións ou axudas concedidas 14. Ó remate do concurso, os participantes deberán retirar o maio e, en caso de non facelo, procederase á correspondente sanción.15. Para darlle un realce maior a esta festa, e como se facía tradicionalmente, anímase a tódolos grupos para que expoñan os maios e canten as súas coplas nas prazas, e fagan o percorrido polas rúas de Caldas.16. A participación neste concurso leva implícita a aceptación das presentes bases.